4 E veiyacovi o Atama kei na watina o Ivi, e mani bukete+ o watina. Ni vakasucumi Keni+ o Ivi, e kaya: “Au sa vakasucuma e dua na gonetagane ena veivuke i Jiova.”2 Oti ya e vakasucu tale, sucu kina na tacina o Epeli.+E dau vakatawa na qelenimanumanu o Epeli, ia o Keni e dau teivaka na qele.3 Oti e dua na gauna, sa qai kauta mai o Keni eso na vuaniqele me lai cabora vei Jiova.4 Ia e kauta mai o Epeli eso na imatai ni nona sipi+ e sucu kei na kedra uro. E vakadonui Epeli o Jiova kei na nona isoro,+5 a sega ni vakadonui Keni kei na nona isoro. E qai tuburi Keni na cudru, e matararawa sara ga.6 Mani tarogi Keni o Jiova: “Na cava o sa rui cudru kina o qai matararawa?7 Ke o veisau mo caka vinaka, o na ciqomi tale, se vakacava? Ia ke o sega ni veisau mo caka vinaka, sa toka e katuba na ivalavala ca me rawai iko, ia vakaevei o na lewai koya?”8 Oti ya e kaya o Keni vei Epeli na tacina: “Daru gole mada i lomanivanua.” Ni rau tiko voli e lomanivanua, e qai mokuti Epeli na tacina o Keni, e vakamatei koya.+9 E muri e qai kaya vei Keni o Jiova: “I vei o Epeli na tacimu?” e kaya o koya: “Esi. O yau na ivakatawa i taciqu?”10 E qai kaya na Kalou: “Na cava o sa cakava? Rogoca! Sa tagici au mai na qele na dra i tacimu.+11 Ia qo o sa cudruvi mo lako tani mai na qele e dalaga tu na gusuna me gunuva na dra i tacimu mai na ligamu.+12 Ni o teivaka na qele, ena sega ni solia vei iko na ka e vuataka. O na veilakoyaki, o na veidroyaki tale ga e vuravura.”13 E qai kaya o Keni vei Jiova: “Sa rui tarabi na itotogi ni noqu cala.14 Oni sa vakatalai au nikua mai na vanua, au na tabonaki mai matamuni, au sa na veilakoyaki qai veidroyaki voli e vuravura, ia ke dua e kunei au ena vakamatei au sara ga.”15 E mani kaya vua o Jiova: “Ena vuku ni ka qori, ke dua e vakamatei Keni ena saumi vakavitu vei koya na ka e cakava.”E qai vakarautaka* o Jiova e dua na ivakatakilakila ena vuku i Keni, ke dua e kunei koya, me kua ni mokuta.16 Mani lako tani o Keni mai na mata i Jiova qai lai vakaitikotiko ena nodra vanua na Vakasavi,* ena tokalau kei Iteni.+17 Oti oya e veiyacovi o Keni kei watina,+ mani bukete o watina qai vakasucumi Inoki. E qai tara e dua na koro, e vakayacana sara na koro vei Inoki na luvena tagane.18 Sa qai sucu na luvei Inoki o Irati. O Irati qo e qai tamai Meujeli, o Meujeli e qai tamai Mecuseli, o Mecuseli e qai tamai Lemeki.19 E vakawatitaka e rua na yalewa o Lemeki. Na imatai na yacana o Eta, na kena ikarua o Sila.20 E vakasucumi Jepali o Eta. O koya qo e tekivutaka na vakaitikotiko ena valelaca kei na susu manumanu.21 Na yaca i tacina o Jupali. O koya qo e tekivutaka na qiri api kei na uvu paipi.*22 E vakasucu tale ga o Sila, e luvena o Tupali-keni, e dau bulia na veimataqali iyaya ni cakacaka kece ga mai na kopa kei na kaukamea. Na ganei Tupali-keni o Neama.23 Mani bulia na serekali qo o Lemeki ena vukudrau na watina o Eta kei Sila:“Rogoca na domoqu, o kemudrau na wati Lemeki,Vakatudaliga ina noqu vosa:Au vakamatea e dua na tamata ni a vakamavoataki au,Io, e dua na cauravou ni a mokuti au.24 Ke na saumi vaka7 nona vakamatei o Keni,+Me na saumi vaka77 na nona vakamatei o Lemeki.”25 Mani veiyacovi tale o Atama kei watina, qai vakasucuma o watina e dua na gonetagane. E vakatokai koya me o Seci,*+ na vuna, me vaka e kaya: “Sa lesia vei au na Kalou e dua tale na kawa me isosomi kei Epeli, ni a vakamatei koya o Keni.”+26 E sucu tale ga e dua na luvena tagane o Seci, qai vakayacani koya me o Inosi.+ Mai na gauna ya, era sa dau kaciva na tamata na yaca i Jiova.
fij_Latn